
Παρασκευή, 09 Οκτωβρίου 2026

ΔΕΛΤΙΟ ΤΥΠΟΥ

Συνέχεια ενημέρωσης αναφορικά με τον θάνατο λουόμενης στη Ζέα – Εντοπισμός και διάσωση 54 αλλοδαπών στους Καλούς Λιμένες – Εντοπισμός και διάσωση 49 αλλοδαπών στην Ιεράπετρα – Σύλληψη αλλοδαπού στο Πέραμα – Τραυματισμός επιβάτη Ε/Γ-Ο/Γ πλοίου στον Πειραιά

Συνέχεια ενημέρωσης:
Αναφορικά με τον θάνατο λουόμενης στη Ζέα, τις μεσημβρινές ώρες χθες, αναγνωρίστηκε η σορός της. Πρόκειται για 83χρονη αλλοδαπή (υπήκοος Ουγγαρίας).

*****

Τις βραδινές ώρες χθες, ενημερώθηκαν οι Λιμενικές Αρχές των Καλών Λιμένων και της Αγίας Γαλήνης από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για την παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή 57 ν.μ. νοτιοανατολικά των Καλών Λιμένων. Αμέσως, στην περιοχή μετέβη Περιπολικό σκάφος Λ.Σ.-ΕΛ.ΑΚΤ. (ΠΛΣ), το οποίο εντόπισε και περισυνέλεξε 54 αλλοδαπούς (50 άνδρες και 4 γυναίκες). Στη συνέχεια, οι αλλοδαποί μεταφέρθηκαν, με τη συνδρομή της Ε/Γ-λάντζας «ΕΛΕΝΗ» Ν.Π.2097, στο λιμάνι των Καλών Λιμένων και ακολούθως, οδηγήθηκαν στο λιμάνι του Ηρακλείου, συνοδεία στελεχών του Κλιμακίου Ειδικών Αποστολών (Κ.Ε.Α.) του Κεντρικού Λιμεναρχείου Ηρακλείου και στελεχών του Αστυνομικού Τμήματος Φαιστού. Προανάκριση διενεργείται από το Κεντρικό Λιμεναρχείο Ηρακλείου.

*****

Τις πρώτες πρωινές ώρες σήμερα, ενημερώθηκε η Λιμενική Αρχή της Ιεράπετρας από το Ενιαίο Κέντρο Συντονισμού Έρευνας και Διάσωσης (Ε.Κ.Σ.Ε.Δ.) του Αρχηγείου Λ.Σ.-ΕΛ.ΑΚΤ. για την παροχή συνδρομής σε λέμβο με αλλοδαπούς επιβαίνοντες σε δυσχερή θέση, στη θαλάσσια περιοχή 24 ν.μ. νοτιοδυτικά της Ιεράπετρας. Αμέσως, στην περιοχή μετέβη Περιπολικό σκάφος Λ.Σ.-ΕΛ.ΑΚΤ. (ΠΛΣ), το οποίο εντόπισε και περισυνέλεξε 49 αλλοδαπούς (42 άνδρες, 3 γυναίκες και 4 ανήλικοι), οι οποίοι μεταφέρθηκαν στο λιμάνι της Ιεράπετρας. Προανάκριση διενεργείται από το Λιμεναρχείο Ιεράπετρας.

*****
Τις απογευματινές ώρες χθες, στελέχη της Λιμενικής Αρχής του Περάματος προέβησαν στη σύλληψη ενός 48χρονου αλλοδαπού (υπηκόου Αυστραλίας), για παράνομη είσοδο στη χώρα. Ειδικότερα, κατόπιν ελέγχου που διενεργήθηκε από στελέχη της Λιμενικής Αρχής σε συνεργασία με στελέχη του Σταθμού Ελέγχου Διαβατηρίων Πειραιά της ΕΛ.ΑΣ., σε θαλαμηγό σκάφος σημαίας νήσων Κουκ, το οποίο βρισκόταν ανελκυσμένο σε εγκαταστάσεις ναυπηγείου Περάματος, διαπιστώθηκε η απουσία ενός μέλους του πληρώματος. Ο 48χρονος προσήλθε αργότερα αυτοβούλως στη Λιμενική αρχή, όπου συνελήφθη στο πλαίσιο του αυτοφώρου, για παράβαση των διατάξεων του Ν. 3386/2005, όπως αντικαταστάθηκε και ισχύει. Προανάκριση διενεργείται από το Δ’ Λιμενικό Τμήμα Περάματος του Κεντρικού Λιμεναρχείου Πειραιά. 

*****

Τις απογευματινές ώρες χθες, ενημερώθηκε η Λιμενική Αρχή του Τζελέπη για περιστατικό τραυματισμού ενός 74χρονου αλλοδαπού(υπηκόου Ηνωμένου Βασιλείου) επιβάτη ενός επιβατηγού - οχηματαγωγού (Ε/Γ-Ο/Γ) πλοίου, στο λιμάνι του Πειραιά. Συγκεκριμένα, ο άνδρας ενώ βρισκόταν στην καμπίνα του, παραπάτησε και έπεσε με αποτέλεσμα τον τραυματισμό του στο πρόσωπο. Αρχικά, στον τραυματία παρασχέθηκαν οι πρώτες βοήθειες από διασώστη του ΕΚΑΒ που κλήθηκε στο σημείο, ενώ στη συνέχεια διακομίστηκε από ασθενοφόρο όχημα του ΕΚΑΒ στο Γενικό Νοσοκομείο Πειραιά «ΤΖΑΝΕΙΟ», για περαιτέρω ιατρική περίθαλψη. Προανάκριση διενεργείται από το Α΄ Λιμενικό Τμήμα Τζελέπη του Κεντρικού Λιμεναρχείου Πειραιά.
Ακτή Βασιλειάδη Πύλη Ε1-Ε2, 185 10 Πειραιάς, τηλ.: 213137-1714, fax: 210-4191590
website: www.hcg.gr , e-mail: mme@yna.gov.gr

